బ్రిటీష్ ఈస్టిండియా కంపెనీ
ఈస్టిండియా కంపెనీ (East India Company) 1600 సంవత్సరంలో స్థాపించబడిన సంస్థ. బ్రిటీష్ వాళ్ళు ఈ సంస్థ ద్వారా భారతదేశంలో వర్తక వాణిజ్యములను నెరపడానికి వచ్చి మన దేశాన్ని ఆక్రమించారు.
క్రీ.శ.1700 సంవత్సరం సమయానికి భారతదేశంలో ఈస్టిండియా కంపెనీలో దక్షిణభారతదేశానికి రాజధానిగా చెన్నపట్టణం ఉండేది. ఐతే పరిపాలించేదుకు రాజ్యాలు మాత్రం ఏమీ ఉండేవి కాదు. చెన్నపట్టణం కోటలోనూ, తూర్పు సముద్ర తీరాన్ని వర్తక స్థానాలుండేవి. మొగలాయి చక్రవర్తిని, నవాబులను ఆశ్రయించి పట్టాలుగా పొందిన కొన్ని గ్రామాలు మాత్రం ఉండేవి. చెన్నపట్టణంలో కోట ఉండేది, దానికి ఆనుకుని జార్జి టౌన్ ఉన్నచోట నల్లవారి బస్తీ అన్న పేట ఉండేది. 1693లో తండయారుపేట, పొరశవాకం, ఎగ్మూరు, తిరువళిక్కేణి అనే గ్రామాలు పొందారు. విశాఖపట్టణం, వీరవాసరం, పులికాట్, ఆర్మగాను, కడలూరు మొదలైన గ్రామాలు, పట్టణాల్లో వివిధ వర్తకస్థానాలు ఉండేవి. 1701నాటికి వీరి స్థితి దక్షిణ భారతదేశంలోని నవాబులు, రాజుల దయాదాక్షిణ్యాలపైన కూడా ఆధారపడివుండేది. సేనానాయకునిగా, నవాబు ప్రతినిధిగా అంచెలంచెలుగా ఎదుగుతూ క్రీ.శ.1700 నాటికి కర్ణాటక నవాబు అయిన దావూద్ ఖాన్ హోదా స్వీకరించగానే చెన్నపట్టణం ఈస్టిండియా వర్తకసంఘం గవర్నర్‌గా ఉన్న కెప్టెన్ థామస్ పిట్ పెద్ద, చిన్న తుపాకులు, ముఖం చూసుకునేందుకు అద్దాలు, విదేశీ మద్యం, ఇతర విలువైన వస్తువులు కానుకగా పంపారు. ఇంతటి కానుకలు కూడా దావూద్ ఖాన్ కు మన్నించకపోగా అతను వచ్చిన రాయబారిని అగౌరవపరిచారు. ఆపై సంవత్సరం 1701 జూలైలో దావూద్ ఖాన్ 10వేల ఆశ్వికులు, కాల్బలం తీసుకుని వచ్చి చెన్నపట్టణం దగ్గర్లో శిబిరం వేసుకున్నాడు. దీనికి భయపడ్డ పిట్ మరిన్ని బహుమానాలు పంపగా నవాబు స్వీకరించలేదు, ఈ స్థితిగతులు ప్రమాదభరితంగా ఉండడంతో అతను నౌకాదళాన్ని రేవులోకి దింపి నగరంలో సిద్ధంగా ఉంచారు. ఆపైన మాత్రం బహుమానాలు తీసుకుని కొంత ఉపశమించి, గవర్నరుతో విందారగించి, మద్యం స్వీకరించాడు. తన ఏనుగులు, అశ్వదళాలతో చెన్నపట్టణంలో ఊరేగుతానని నవాబు భయపెట్టగా అతనికి మరికొంత మద్యాన్ని పోయించి మత్తెక్కించారు. ఆపైన సంవత్సరం కూడా నగరాన్ని దిగ్బంధించడంతో ఇదంతా సొమ్ము కోసం చేస్తున్న పనిగా అవగాహన చేసుకున్న పిట్ కర్ణాటక నవాబుకు రూ.25వేలు లంచంగా ఇచ్చి తృప్తి పరిచారు. 1707లో శక్తివంతులైన మొఘల్ చక్రవర్తుల్లో ఆఖరివాడైన ఔరంగజేబు చక్రవర్తి మరణించాకా పరిపాలనకు వచ్చిన షాఅలం చక్రవర్తి అయ్యాడు. అతని పాలన అంతా నజీరు మూలంగా జరుగుతూండగా మంత్రి జూడీఖాన్‌ను ప్రశంసల్లో ముంచెత్తి తిరువత్తియ్యూరు, కత్తివాగము, నుంగంబాకం, వ్యాసార్పాడి, సత్తెనగాడులనే గ్రామాలను కంపెనీ కౌలుతీసుకుంది.
విద్యుత్ కారు
2000లో, హైబ్రీడ్ టెక్నాలజీస్, (అటుపై ఇది లీ-ఐయాన్ మోటార్స్‌గా పేరు మార్చుకుంది) మూరెస్వెల్లే, ఉత్తర కరోలినాలో ఎలక్ట్రిక్ కార్ల ఉత్పత్తిని ప్రారంభించింది. అయితే ఉత్పత్తికి సంబంధించి కొనసాగుతున్న 'లేమన్ సమస్యలు' మరియు దాని పరిష్కారం కోసం వారి ప్రయత్నాలు కారణంగా లి-ఆయాన్ మోటార్స్‌‌తో అనేక వివాదాలు పెరిగాయి. కాలిఫోర్నియాకు చెందిన ఎలక్ట్రిక్ కార్ తయారీదారు టెస్లా మోటార్స్ 2004లో టెస్లా రోడ్‌స్టెర్‌ తయారీని ప్రారంభించడంతో పాటు 2008లో దాన్ని వినియోగదారులకు అందించింది. ప్రస్తుతానికి హైవే-సామర్థ్యం కలిగిన EV (ఎలక్ట్రిక్ వాహనం) అనే హోదాతో పాటు వరుస తయారీ మరియు నేడు అమ్మకానికి అందుబాటులో ఉన్నది ఈ రోడ్‌స్టెర్ మాత్రమే. నిస్సాన్ మరియు జనరల్ మోటార్స్‌తో సహా అనేక భారీ వాహనతయారీదారు సంస్థలకు చెందిన సీనియర్ నాయకులు అభిప్రాయం ప్రకారం, మరిన్ని సమర్థవంతమైన వాహనాల కోసం వినియోగదారుల డిమాండ్‌ను పెంచే విషయంలో రోడ్‌స్టెర్ ఒక ఉత్ప్రేరకంగా మారింది. GM సంస్థ చెవ్రోలెట్ వోల్ట్‌ను తయారు చేసేందుకు టెస్లా రోడ్‌స్టెర్ మాకు స్ఫూర్తిగా నిలిచింది అని GM వైస్ ఛైర్మన్ బాబ్ లట్జ్‌ 2007లో తెలిపారు, ఏళ్లుగా మార్కెట్ వాటా తగ్గిపోవడం మరియు భారీ ఆర్థిక నష్టాలు లాంటి సమస్యల నుంచి బయటపడడం కోసం అమెరికాకు చెందిన అతిపెద్ద వాహనతయారీదారైన GM, ప్లగ్-ఇన్ హ్రైబీడ్ కారు ప్రాథమిక రూపమైన ఈ చెవ్రోలెట్ వోల్ట్ తయారీని లక్ష్యంగా నిర్థేశించుకుంది. ఆగస్ట్ 2009 ది న్యూయార్కర్‌లో ప్రచురితమైన‌ లట్జ్ వ్యాఖ్యల ప్రకారం, "లీథియం-ఆయాన్ సాంకేతికతకు ఇంకా 10 ఏళ్లు పడుతుందని జనరల్ మోటార్స్‌లో ఉన్న మేథావులు చెప్పారు, మరియు టయోటా సైతం మా మాటతో ఏకీభవించింది -- అయితే, టెస్లా కారణంగా ఈ సాంకేతికతకు చాలా తొందరగా బూమ్ వచ్చింది. కాబట్టి నేను చెప్పేదేమిటంటే, 'కారు వ్యాపారం గురించి కొంచెం కూడా తెలియని వారి నుంచి కాలిఫోర్నియాకు చెందిన ఒక చిన్ని అద్భుతం ఎలా వస్తుందని భావించవచ్చు కానీ వారు దాన్ని సాధించగలరు, కానీ మేం సాధించలేం?' మొత్తంమీద ఈ విషయంలో అడ్డంకిని తొలగించేందుకు అదొక పలుగులాగా ఉపయోగపడింది" అని లట్జ్ అన్నారు.